Austinn

Austinn war e lëtzebuergeschen Indie-Pop-Duo, deen tëscht 2015 and Enn 2018 aktiv war a Musek mat engleschen Texter gemaach huet.wort.lu: Austinn burst onto Luxembourg music scene with debut single (8. Mee 2015) Membere waren de Sänger a Gittarist Jimmy Braun an de Bassist Jim Scheck, deen 2018 vum David Marx ersat gouf.

 Bandgeschicht 
D'Grënnungsmembere sinn de Jimmy Braun an de Jim Scheck. De Jimmy Braun war Gittarist bei Angel at My Table. Wéi déi sech opgeléist hunn, huet hie sech ufanks 2015 mam Batteur Jim Scheck zesummegedoen, fir de Projet Austinn ze lancéieren.

Den Numm Austinn kënnt dohier, well de Jimmy Braun eng Liederjackett op Ebay kaaft hat, déi vun Austin am Texas koum; den Numm vun der Stad um Pak war falsch geschriwwen.

Schonn am Mee 2015 koum hir éischt Single Galaxy, déi e grousse Succès op de Lëtzebuerger Radiostatiounen hat, eraus. Dat Lidd gouf zu Los Angeles mam Starproduzent Matt Squire opgeholl, deen och scho mat Panic! At the Disco, One Direction a Good Charlotte zesummeschafft huet. Virun der Verëffentlechung hat Austinn scho fënnef Concerten a Groussbritannie gespillt. Och déi zweet an drëtt Singelen Answer Your Phone (2015) a Rule the World (2016) krute vill Airplay zu Lëtzebuerg. All d'Museksvideoe goufen zu Los Angeles vum Cédric Letsch gedréint.transversomedia.com: EXCLUSIVE PREMIERE: Austinn Is Calling On "Answer Your Phone" (28. September 2015)wortl.lu: Austinn's drive on the Luxembourg music scene (19. Abrëll 2016)"Austinn - Galaxy (Official Music Video)" op Youtube Am Oktober 2015 ass Austinn als Virband vun der walisescher Rockband Stereophonics am Atelier opgetrueden.lesttentiel.lu: Stereophonics verzaubern das Atelier (9. Oktober 2015)

Am Juni 2016 koum d'EP Gold Coast eraus, déi nees mam Matt Squire opgeholl gouf, an um Rock-A-Field gespillt gouf. Am Hierscht 2016 goung et op eng Europatournée mat Concerten an der Belsch, Holland, Frankräich, Lëtzebuerg, der Schwäiz an England.Post op Facebook vum 15. Oktober 2016 mat den Datume vun der Tour

Mam Produzent James Lewis hu si am Mäerz 2017 an England den Album Appetitewort.lu: Great Britain lässt grüßen: Austinn planen neues Album (31. Mäerz 2017)Interview op RTL (Radio) mat Austinn (13. Mäerz 2017), deen am Oktober erauskoum, opgeholl. Déi éischt Single war Olivia. De Cédric Letsch huet fir de Museksvideo vun deem Lidd e Präis bei de Video Clip Awards gewonnen.musiclx.lu: VCA Awards - And the winners are… (gekuckt den 19. Mee 2018) Och fir d'Singelen Just for You an Again si Videoclippe gedréint ginn. Duerno si s'am Hierscht 2017 ee Mount laang op Tournée a Groussbritannie gaangen.Post op Facebook vum 2. November 2017 mat den Datume vun de Concerten Am Dezember ass de Video fir d'Lidd Chardonnay verëffentlech ginn.

Wéinst Gesondheetsproblemer vum Jimmy Braun huet en annoncéierten Tour duerch Groussbritannien am Januar 2018 missen ofgesot ginn.Post op Facebook vum 13. Januar 2018Post op Facebook vum 10. Mee 2018 De 4. Februar huet d'Band annoncéiert, datt den Drummer Jim Scheck se géif verloossen.Post op Facebook vum 4. Februar 2018

Am Oktober 2018 huet sech Austinn an neier Formatioun aus der Paus zeréckgemellt. Mam neie Member David Marx huet den Jimmy Braun d'Single Rush erausbruecht.rtl.lu: "Rush": Austinn bréngt neit Lidd eraus  (21. Oktober 2018) Dorops séngt den Jimmy Braun mat senger Kappstëmm.Lëtzebuerger Journal: Im Gedankenrausch (6. November 2018) De Video dozou ass op der griichescher Insel Kreta an zu Lëtzebuerg gedréint ginn.RTL Today: Sublime new video from the excellent Austinn (31. Oktober 2018) Am November ass Rush aleng op Spotify scho méi wéi 50.000-mol gestreamt ginn.Post op Facebook vum 19. November 2018

De 14. Dezember 2018 huet Austinn nach d'Single Never Too Late verëffentlecht, mä dunn den 29. Dezember säin Enn annoncéiert.Post op Facebook vum 29. Dezember 2018 Mat där Annonce huet Austinn zesummegefaasst, datt si wärend hirer Karriär 133 Concerten an 8 Länner an an 41 Stied gespillt an 10 Museksvideoe gedréint hunn. Hir Lidder goufe méi wéi 400.000-mol gestreamt.Eldoradio: Austinn hält op! (31. Dezember 2018)

 Discographie 

 Albumen 
 2017: Appetite

 EP 
 2016: Gold Coast

 Singelen 
 2015: Galaxy
 2015: Answer Your Phone
 2016: Rule the World
 2016: Dangerous
 2016: Secrets
 2017: Olivia
 2017: Just for You
 2017: Again
 2017: Chardonnay
 2018: Rush
 2018: Never Too Late

 Um Spaweck 
 Offiziell Homepage
 Discographie vun Austinn op rateyourmusic.com

Kategorie:Museksgruppen zu Lëtzebuerg